મંગળવારે મધ્ય પ્રદેશના મંદસૌરમાં ખેડૂતોના આંદોલન દરમિયાન પરિસ્થિતિ નિયંત્રણ બહાર જતાં પોલીસે ખેડૂતો પર જ ગોળીબાર કર્યો હતો, પોલીસની આ કાર્યવાહીમાં 5 ખેડૂતોનું મૃત્યુ થયું છે અને લગભગ 8 ખેડૂતો ઇજાગ્રસ્ત છે. આ ઘટનાને પગલે કેટલાક સંવેદનશીલ વિસ્તારોમાં કરફ્યૂ લગાવવામાં આવ્યો હોવાની પણ ખબરો છે. મધ્ય પ્રદેશના ગૃહમંત્રી ભૂપેન્દ્ર સિંહે કહ્યું કે, અત્યાર સુધીમાં 5 લોકોનું મૃત્યુ થયું છે અને ઘણા વિસ્તારોમાં કરફ્યૂ લાગુ કરવામાં આવ્યો છે. કાલ સુધીમાં જો પરિસ્થિતિ નિયંત્રણમાં ન આવી તો કરફ્યૂ ચાલુ રહેશે.